ભારત સરકારના સૂચના અને પ્રસારણ મંત્રાલયના ફિલ્ડ આઉટરીચ બ્યુરો, ભાવનગર દ્વારા સ્વચ્છ ભારત અભિયાન અંતર્ગત ભાવનગર શહેરના વિરમેઘનગરમાં વિશેષ જનસંપર્ક કાર્યક્રમનું આયોજન કરવામાં આવ્યું. ભારત સરકારના સ્વચ્છ ભારત અભિયાન અંતર્ગત ચાલતી યોજનાઓ અંગે જાણકારી પૂરી પાડવાની સાથે સ્વચ્છતા સંદર્ભે લોક જાગૃતિ આવે તેવા ઉદ્દેશ્ય સાથે કાર્યક્રમનું આયોજન કરવામાં આવ્યું. ભાવનગર મહાનગર પાલીકાના સોલીડ વેસ્ટ મેનેજમેન્ટ વિભાગના નાયબ કાર્યપાલક ઇજનેર શ્રી જે.એમ.સોમપુરા, ચીફ સેનટરી ઇન્સ્પેક્ટર શ્રી એ.એસ. રોહીત, ચીફ સેનટરી ઇન્સપેક્ટર શ્રી જીતુભાઇ ગરચર, સામાજીક કાર્યકર્તા શ્રી જીવણભાઇ પરમાર, સામાજીક આગેવાન શ્રી ભરતભાઇ, સ્થાનિક આગેવાન શ્રી ચંદ્રકાંતભાઇ મકવાણાની ઉપસ્થિતિમાં યોજાયેલ કાર્યક્રમની શરુઆત પ્રાર્થના અને દીપ પ્રાગટ્ય વિધી કરી કરવામાં આવી હતી.